Herêmanê Pawitişî yê Medya de tîmanê aktîfan ê gerîlayan pîya Newroze fîraz kerde. Gerîlayanê HPG û YJA-Starî bi merasîmê leşkerî dest pê şayîye kerd. Fermandaranê HPGyî ra Agit Reşîdî merasîm de qisey kerd.
Reşîdî verî Newroza Rayberê Şarê Kurdî Abdullah Ocalan û Newroza her kesî fîraz kerde. Reşîdî pare kerd ke senî ke 1973 de bezreyê ruhê xoverdayîşî yê Mazlûm Doganî heta ewro dewam kerd, naye ra pey zî ê do bi hêzê xoverdayîşê Îmraliyî nê ruhî reyde têkoşîn bikerê û Abdullah Ocalanî û Kurdîstanî azad bikerê.
Reşîdî vat: ''Terzê Rayber Apoyî terzê serkewtişî yo. Ma her wextî ra zêdêr hişmend, modern ê û nêzdîyê Rayberîya xo yê. Wa dişmen ma ra biterso. Fedayîyê Rayber Apoyî hê yenê. Ma do qesasê serran bigêrê û bê Rayberîye nêciwîyê. Ma do Kurdîstanî bikerê gorê dişmenan.''
Dima gerîlayan dormeyê adirê Newroze de govende girewte û fîşekê hewayî teqnayî.
